Politik for brug af foto / video

I det efterfølgende forstås ved **billeder** alle former for foto og videoer.

**Hvem kan tage billeder:**

I forbindelse med stævner og begivenheder i Haslev Svømmeklub kan der blive taget billeder. Der kan ligeledes tages billeder i forbindelse med holdundervisning. Kun klubbens ansatte og tilknyttede (bestyrelsen og frivillige) må tage billeder i forbindelse med holdundervisningen.

Forældre kan tage billeder af deres eget barn i forbindelse med stævner og events. Kun efter særskilt aftale med instruktøren kan forældre tage billeder i forbindelse med holdundervisningen, og da kun af deres eget barn.

**Hvilke billeder/videoer må tages:**

Billeder af enkeltpersoner kan tages når vedkommende er påklædt (minimum en T-shirt over badetøjet).

Der må ikke tages billeder af enkeltpersoner, som kun er iført badetøj, medmindre disse er i vandet og close-up ikke anvendes.

Der kan tages gruppebilleder af personer i badetøj, dog henstilles til at svømmerne ved gruppebilleder er i ført klubT-shirt (eller anden T-shirt).

**Hvordan må billeder anvendes.**

Billeder kan anvendes til følgende:

På svømmeklubbens sociale medier (pt. Facebook og Instagram)

I svømmeklubbens lukkede grupper (f.eks. FB-grupper)

I Faxe Posten, Sjællandske og andre lignende medier

I udstillingsskabe i svømmehallen.

Svømmeklubbens hjemmeside

**Ønske om ikke at medvirke på offentlige billeder:**

Alle medlemmer har ved oprindelig indmeldelse i svømmeklubben givet samtykke eller sagt nej til anvendelsen af billeder.

Der kan anvendes billeder, hvor der er spurgt de enkelte/forældre i forbindelse med at billedet blev taget trods manglende accept via hjemmeside.

Vedtaget af bestyrelsen 25. maj 2023.